Coba ceritain soal Stasion Tegal dalam bahasa sunda

Stasion Tegal (TG) nyaéta stasion karéta api kelas badag tipeu A anu perenahna di wates antara Kalurahan Panggung jeung Slerok, Kacamatan Tegal Timur, Tegal. Stasion anu aya dina tingkat kaluhuran +4 méter ieu mangrupa stasion KA pangkulonna di Daérah Operasi IV Semarang. Stasion ieu jarakna ngan 100 méter di wétaneun alun-alun Kota Tegal.

Stasion ieu manjang ti kalér ka kidul. Ka kalér, jalur karéta api bakal méngkol ka weétan ka arah Semarang. Baheula, ti Stasion Tegal aya pacabangan jalur ka Palabuhan Tegal. Sedengkeun ka kidul, saenggeus méngkol ka kulon, jalur ieu nyagak jadi dua: hiji ka Brebes tuluy ka Cirebon sarta hiji deui ka Slawi tuluy ka Purwokerto.

Di kaléreun stasion aya dipo lokomotip anu nyimpen babaraha lokomotip saperti BB200 jeung D301, sedengkeun di beulah kidul aya Depo Pertamina nau jadi tempat bongkar muat karéta api kétél ti Stasion Maos, Cilacap. Aya ogé jalur parkir anu dipaké pikeun nyimpen gerbong anu rék dioméan di Balai Yasa Tegal sarta pikeun nyimpen rangkéan KA Argo Cheribon jeung KA Kaligung.

Saenggeus diwangunna jalur ganda, stasion ieu boga genep jalur karéta api kalawan jalur 1 anu jadi sepur lempeng. Ti saprak jalur ganda Tegal ka Pekalongan diresmikeun per 9 Séptember 2009, jalur 1 eksisting dijadikeun sepur lempeng arah Cirebon-Jakarta, sarta jalur 2 eksisting jadi sepur lempeng arah Semarang-Surabaya, jalur 3 jadi sepur lempeng arah Slawi-Prupuk, jalur 4 jadi sepur lempeng arah balai yasa jeung Depot Pertamina, sarta dua jalur sésana pikeun nyimpen rangkéan karéta api kétél Pertamina.

Hiji-hijina karéta api panumpang anu ngaliwat langsung di stasion ieu nyaéta KA Argo Anggrék.